Diari Oficial de la Generalitat Valenciana


Sumari del DOGV 3392, del 14-12-1998 (1998/10994)

ORDRE de 30 de novembre de 1998 de la Conselleria de Presidència per la qual es prorroga el període de gaudi de les 24 beques per a la realització de pràctiques professionals de periodisme i audiovisuals, convocades per l'Ordre de 28 de gener de 1998, de la Conselleria de Presidència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3392

Data del DOGV
:   14-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10439


Data del document
:   30-11-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 30 de novembre de 1998 de la Conselleria de Presidència per la qual es prorroga el període de gaudi de les 24 beques per a la realització de pràctiques professionals de periodisme i audiovisuals, convocades per l'Ordre de 28 de gener de 1998, de la Conselleria de Presidència. [1998/M10774]
  
Per Ordre de 28 de gener de 1998, de la Conselleria de Presidència (publicada en el DOGV núm. 3179 de 9 de febrer), van ser convocades 24 beques per a la realització de pràctiques professionals de periodisme i audiovisuals i es van aprovar les bases per a la concessió.
  
Aquestes beques van ser adjudicades per la Resolució de la Secretaria General de la Conselleria de Presidència del 31 de març de 1998, i s'iniciaren el 6 d'abril de 1998, tot finalitzant el 31 de desembre, d'acord amb el que disposava la base tercera de la convocatòria.
  
Atés el nombre de sol·licituds que previsiblement es presenten i la duració del procés selectiu, l'adjudicació de les beques corresponents a la convocatòria de 1999 es produirà durant el primer trimestre de l'exercici.
  
Per tot això i perquè no hi haja una interrupció entre els períodes de gaudi de les convocatòries de beques corresponents als exercicis de 1998 i de 1999, i atés que la Presidència de la Generalitat Valenciana necessita comptar a diari amb els serveis prestats pel personal becat, és procedent la pròrroga del període de gaudi de 1998 durant el primer trimestre de 1999, mentre es produïsca l'adjudicació de la convocatòria de beques d'aquest últim exercici.
  
Per tot el susdit, segons el que estableix la base tercera de la convocatòria de beques abans esmentada, fent ús de les facultats que em confereix l'article 1.b) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, modificat pel Decret 241/1997, de 23 de setembre, del Govern Valencià, en relació amb l'article 35.e) de la Llei 5/1983, de 30 de desembre, de Govern Valencià i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques, ordene:
  
Article únic
  
El període de gaudi de les beques de la convocatòria de 1998 queda prorrogat fins que es produïsca la incorporació dels becaris corresponents a la convocatòria de 1999, per un termini màxim de pròrroga de tres mesos, tot condicionat a l'existència efectiva de consignació pressupostària suficient a càrrec dels crèdits de la línia 401/000/99 del programa pressupostari 61.92.450.68, Oficina del Portaveu, per un import màxim de 6.840.000 pessetes.
  
Disposició final
  
Aquesta ordre vigirà el dia de la seua publicació en el Diari Oficial de la Generalitat Valenciana.
  
València, 30 de novembre de 1998
  
El conseller de Presidència,